અમારા સંબંધોમાં શંકાએ પોતાનું સ્થાન એટલું મજબૂત બનાવી લીધું હતું કે મારી દરેક પ્રવૃત્તિઓ પાછળ એને મારો સ્વાર્થ દેખાઈ રહ્યો હતો. છેવટે એને જેવું જોઇતું હતું એવુંબનવાનું મેં શરૂ કરી દીધું. જિંદગીનાં ત્રીસ વર્ષોની અંદર ક્યારેય દારૂને હાથ સુદ્ધાં નહોતો અડાડ્યો પરંતુ એની ખુશી માટે, એને એકલા ન જવું પડે, એને હું પોતાનાં સમોવડી લાગી શકું એ માટે મેંત્રણ વર્ષો સુધી એની સાથે બારમાં બેસીને ચિક્કાર દારૂ પીધો!